CELEX: C2006/060/38
Language: fi
Date: 2006-03-11 00:00:00
Title: Asia C-451/05: Cour de cassationin (Ranska)  13.12.2005  tekemällään päätöksellä esittämä ennakkoratkaisupyyntö asiassa Européenne et Luxembourgeoise d'investissements SA (Elisa) vastaan Directeur général des Impôts

11.3.2006   
            
            
               FI
            
            
               Euroopan unionin virallinen lehti
            
            
               C 60/19
            
         Cour de cassationin (Ranska) 13.12.2005 tekemällään päätöksellä esittämä ennakkoratkaisupyyntö asiassa Européenne et Luxembourgeoise d'investissements SA (Elisa) vastaan Directeur général des Impôts
   (Asia C-451/05)
   (2006/C 60/38)
   Oikeudenkäyntikieli: ranska
   Cour de cassation (Ranska) on pyytänyt 13.12.2005 tekemällään päätöksellä, joka on saapunut yhteisöjen tuomioistuimeen 19.12.2005, Euroopan yhteisöjen tuomioistuimelta ennakkoratkaisua asiassa Européenne et Luxembourgeoise d'investissements SA (Elisa) vastaan Directeur général des Impôts seuraaviin kysymyksiin:
   
               1)
            
            
               Estävätkö EY:n perustamissopimuksen 52 artikla ja sitä seuraavat artiklat sekä 73 b artikla ja sitä seuraavat artiklat sen kaltaisen lainsäädännön, josta on kyse Code général des impôts'n 990 D §:ssä ja sitä seuraavissa §:ssä ja jossa myönnetään oikeushenkilöille, joiden tosiasiallinen liikkeenjohto sijaitsee Ranskassa, mahdollisuus vapautukseen verosta, joka kannetaan Ranskassa omistettujen kiinteistöjen myyntiarvon perusteella, ja jossa asetetaan tämän mahdollisuuden edellytykseksi sellaisten oikeushenkilöiden osalta, joiden tosiasiallinen liikkeenjohto sijaitsee toisen valtion — vaikka kyseessä olisi Euroopan unionin jäsenvaltio — alueella, joko se, että, tai se, että sellaisen sopimuksen, johon sisältyy kansalaisuuteen perustuvan syrjinnän kieltävä lauseke, soveltamisen johdosta kyseisiltä oikeushenkilöiltä ei voida kantaa korkeampaa veroa kuin vero, joka kannetaan oikeushenkilöiltä, joiden tosiasiallinen liikkeenjohto sijaitsee Ranskassa?
            
         
               2)
            
            
               Muodostaako riidanalaisen veron kaltainen vero jäsenvaltioiden toimivaltaisten viranomaisten keskinäisestä avusta välittömien ja välillisten verojen alalla 19 päivänä joulukuuta 1977 annetun neuvoston direktiivin 1 artiklassa tarkoitetun varallisuusveron? (1)
               
            
         
               3)
            
            
               Mikäli edelliseen kysymykseen vastataan myöntävästi, estävätkö edellä mainitulla 19 päivänä joulukuuta 1977 annetulla direktiivillä jäsenvaltioille keskinäisestä avunannosta veroasioissa asetetut velvollisuudet jäsenvaltioita soveltamasta kahdenvälisen hallinnollisesta avunannosta veroasioissa tehdyn sopimuksen nojalla saman luontoisia velvollisuuksia, joiden ulkopuolelle on jätetty tietty verovelvollisten ryhmä, kuten luxemburgilaiset holding-yhtiöt.
            
         
               4)
            
            
               Edellytetäänkö EY:n perustamissopimuksen 52 artiklassa ja sitä seuraavissa artikloissa sekä 73 b artiklassa ja sitä seuraavissa artikloissa, että jäsenvaltio, joka on tehnyt toisen valtion — joka joko on tai ei ole Euroopan unionin jäsenvaltio — kanssa sopimuksen, johon sisältyy syrjinnän kieltoa veroasioissa koskeva lauseke, myöntää oikeushenkilölle, jonka tosiasiallinen liikkeenjohto sijaitsee toisen jäsenvaltion alueella, samat edut kuin mainitussa lausekkeessa on määrätty, kun kyseinen oikeushenkilö omistaa yhden tai useampia kiinteistöjä ensimmäisen jäsenvaltion alueella eikä jälkimmäinen jäsenvaltio ole sitoutunut ensimmäisen jäsenvaltion kanssa yhdenvertaista kohtelua koskevaan lausekkeeseen.
            
         
      (1)  Jäsenvaltioiden toimivaltaisten viranomaisten keskinäisestä avusta välittömien verojen alalla 19 päivänä joulukuuta 1977 annettu neuvoston direktiivi 77/799/ETY (EYVL L 336, s. 15).